Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9316

3. Megjegyzés. - Amikor az állam e térkép fajtát saját felségterületéről elkészíti, az egész ábrázolt területet általában körzeti alapon kezelje. 2007/70/II. szám 17.2 Alkalmazási előírások Ajánlás. - Az ICAO 1 : 500 000 Légiforgalmi Térkép-et az 5. Függelékben meghatározott területekről, az 1.3.2 pontban előírt módon kell elkészíteni. Megjegyzés. - Az ICAO 1 : 1 000 000 Légiforgalmi Világ Térkép helyett e méretarány választásának feltételeit a 16.2.1 és 16.2.2 pont tartalmazza. 17.3 Méretarány 17.3.1 A kilométer és tengeri mérföld mérővonalakat a következők szerint kell elrendezni: - kilométer, - tengeri mérföld, egyazon “O” pontból induló függőleges vonal mentén, a térképlap szélén feltüntetve. 17.3.1.1 Ajánlás. - A lineáris mérővonal hossza legalább 200 mm (8 hüvelyk) legyen. 17.3.2 A térképlap szélén átváltási (méter/láb) mérővonal feltüntetése kötelező 17.4 Formátum 17.4.1 A címfeliratokat és a széljegyzeteket az ICAO valamelyik munkanyelvén kell a térképre nyomtatni. Megjegyzés. - Az ICAO munkanyelvét kiegészítve a kiadó ország nyelve, vagy bármely más állam nyelve is használható. 17.4.2 A csatlakozó lapok számozására és a tengerszinthez viszonyított magasságok kifejezésére alkalmazott mértékegységekre vonatkozó tájékoztatást úgy kell a térképlapon elhelyezni, hogy az a térkép összehajtogatott formájában is jól látható legyen. 17.4.3 Ajánlás. - A térképlap összehajtogatásának módja a következő legyen: Hajtsa össze a térképet hossztengelye mentén a felező szélességi kör közelében, hogy a térkép kívül legyen, alsó része pedig felül legyen; a középső hosszúsági kör mentén befelé irányban hajtsa félbe, és mindkét fél-részt harmonikaszerűen hajtsa vissza. 17.4.4 Ajánlás. - Amikor csak lehetséges, a térképlapoknak az ICAO 1 : 1 000 000 Légiforgalmi Világ Térkép térképlap egynegyedének kell lenniük. A két térképsorozat közötti összefüggést megadó, a szomszédos térképlapokra utaló mutató-számot a térképlap előlapján vagy a hátoldalán kell elhelyezni. Megjegyzés. - A térképlapok határvonala, valamely speciális követelmény kielégítése érdekében, megváltoztatható. 17.4.5 Ajánlás. - Átfedéseket kell biztosítani a térkép fedésterület lap felső- és jobb oldali részének a jegyzékben megadott területen túlra történő kiszélesítésével. Ennek az átfedő területnek is tartalmaznia kell minden légiforgalmi, tereprajzi, vízrajzi és kultúr környezeti információt. Ha lehetséges, az átfedés 15 km-re (8 tengeri mérföldre) terjedjen ki, de mindenképpen ki kell terjednie az egyes térképlapok 2007/70/II. szám határoló szélességi és hosszúsági köreitől a térkép lapszél vonaláig. 17.5 Vetület 17.5.1 Szögtartó (orthomorfikus) vetületet kell alkalmazni. 17.5.2 Ajánlás. - Az ICAO 1:1 000 000 Légiforgalmi Világ Térkép vetületét kell alkalmazni. 17.5.3 A szélességi köröket 30 fokperces térközökkel kell feltüntetni. 17.5.3.1 A hosszúsági köröket általában 30 fokperces térközökkel kell megadni. Megjegyzés. - Magasabb földrajzi szélességű területek térképein ez a térköz megnövelhető. 17.5.4 A fokbeosztási jelöléseket a Greenwich-i hosszúsági körtől és az Egyenlítőtől kiindulva 1 fokpercenként kell feltüntetni minden egész fokszámú hosszúsági és szélességi körön. A 10 fokperces értékeket a vonal mindkét oldalára kiterjedő szálkával kell jelölni. 17.5.4.1 Ajánlás. - A fokbeosztási szálkák hosszának hozzávetőleg 1,3 mm-nek (0,05 hüvelyk) kell lennie az 1 fokpercek jelölésénél, 2 mm-nek (0,08 hüvelyk) az 5 fokpercek jelölésénél és a fokhálózati vonal mindkét oldalára átnyúló 2 mm-nek (0,08 hüvelyk) a 10 fokpercek jelölésénél. 17.5.5 Az összes feltüntetett hosszúsági és szélességi kört be kell számozni a térkép határvonalán. 17.5.5.1 Ajánlás. - A térképen belül számértékkel kell jelölni minden szélességi és hosszúsági kört, ha ezek az adatok az üzemeltetéshez szükségesek. 17.5.6 A térkép szélén meg kell adni a vetület fajta nevét és alapvető jellemzőit. 17.6 Azonosítás 17.6.1 Minden lapot, a lapon található legfontosabb város, vagy földrajzi jellegzetesség nevével kell azonosítani. 17.6.1.1 Ajánlás. - Ahol alkalmazható, a térkép azonosítása tartalmazza az ICAO 1:1 000 000 Légiforgalmi Világtérkép vonatkozási számát is, a számot egy, vagy több betűvel kiegészítve, amely betűk a következők szerint jelölnek negyedet, vagy negyedeket: Betű Térkép-negyed A Észak-nyugat B Észak-kelet C Dél-kelet D Dél-nyugat 17.7 Kultúr környezet és tereprajz 17.7.1 Beépített területek 17.7.1.1 A nagyvárosokat, városokat és falvakat a látás szerinti navigáció szempontjai szerinti fontosságuknak megfelelően kell megválogatni és feltüntetni a térképen. 17.7.1.2 Ajánlás. - A megfelelően nagyméretű nagyvárosokat és városokat a beépített területek határvonalával, és nem kijelölt határaikkal kell jelezni. 2007/70/II. szám 17.7.2 Vasútvonalak 17.7.2.1 Minden olyan vasútvonalat, amely tájékozódási támpont jelleggel bír, fel kell tüntetni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes